stanford-oval/wikipedia huggingface dataset:
Luonnon-, ympäristö- ja metsätieteilijöiden liitto Loimu
Historia

Luonnontieteiden Akateemisten Liitto LAL, Ympäristöasiantuntijoiden keskusliitto YKL ja Metsänhoitajaliitto päättivät yhdistyä Luonnon-, ympäristö- ja metsätieteilijöiden liitto Loimuksi. Loimu aloitti toimintansa 1.1.2017.
Luonnontieteiden Akateemisten Liitto LAL, Ympäristöasiantuntijoiden keskusliitto YKL ja Metsänhoitajaliitto olivat tehneet yhteistyötä jo pitkään ennen liittojen yhdistymistä. Marraskuussa 2016 liittojen valtuustot tekivät kokouksissaan lopulliset päätökset vanhojen liittojen lakkauttamisesta. Uuden liiton perustamisen tavoitteena oli muun muassa tehokkaampi edunvalvonta ja paremmat jäsenpalvelut
Jäsenistö

Liittoon kuuluu noin 17 100 jäsentä, joista 63 prosenttia on naisia ja 37 prosenttia miehiä. Jäsenistä noin 30 prosenttia on opiskelijoita ja vajaa 5 prosenttia eläkeläisiä. Työikäisistä liiton jäsenistä noin 40 prosenttia työskentelee yksityisellä sektorilla, noin 19 prosenttia valtiolla tai kunnissa ja 16 prosenttia yliopistoissa.
Liiton jäsenet työskentelevät muun muassa lääke- ja muun kemianteollisuuden alan yrityksissä, terveydenhuollossa, metsäteollisuudessa sekä ympäristönsuojeluun ja biotalouteen liittyvissä tehtävissä. Koulutukseltaan liiton jäsenet ovat esimerkiksi biologeja, biotieteilijöitä, kemistejä, geologeja, limnologeja, metsänhoitajia, meteorologeja, maantieteilijöitä, tilastotieteilijöitä, fyysikoita ja matemaatikoita.
Loimulaisia opiskelijoita on yhteensä noin 5000 jokaisella Suomen luonnon-, ympäristö- tai metsätieteellistä opetusta tarjoavalla korkeakoulupaikkakunnalla.
Organisaatio ja hallinto

Liiton päätösvaltaa käyttävä elin on valtuusto, johon kuuluu 30 neljäksi vuodeksi valittua jäsentä ja enintään kaksitoista varajäsentä. Jäsenet valitaan jäsenäänestyksellä välittömillä, suhteellisilla ja salaisilla vaaleilla.
Liiton hallituksen muodostavat valtuuston valitsema liiton puheenjohtaja, hallituksen keskuudestaan valitsemat kaksi varapuheenjohtajaa sekä neljästä yhdeksään muuta jäsentä. Puheenjohtajan ja hallituksen jäsenten toimikausi on kaksi kalenterivuotta. Jäsenistä puolet on vuosittain erovuoroisia.
Liitossa toimii myös seitsemän hallituksen alaista toimikuntaa, jotka ovat järjestötoimikunta, koulutuspoliittisten ja yliopistoasioiden toimikunta, kunta-alan toimikunta, opiskelijatoimikunta, valtion toimikunta, yksityissektorin toimikunta sekä jäsenlehden toimitusneuvosto. Toimikunnissa on neljästä kymmeneen jäsentä, lukuun ottamatta 16-jäsenistä opiskelijatoimikuntaa. Lisäksi Loimussa toimii hallituksen kokouksia valmisteleva työvaliokunta sekä valtuustovaalien järjestämisestä huolehtiva vaalilautakunta.
Liittoon kuuluu varsinaisia jäseniä, opiskelijajäseniä, eläkeläisjäseniä, yhdistysjäseniä sekä kannattajahenkilöitä. Uudet jäsenet hyväksyy hallitus yhdistysjäseniä lukuun ottamatta.
Kannanottoja

Liiton arvoja ovat jäsenkeskeisyys, yhdenvertaisuus, rohkeus ja vastuullisuus.
Liitto kannattaa tutkimus-, kehitys- ja innovaatiotoiminnan investointien kasvattamista yli neljään prosenttiin bruttokansantuotteesta.
Liiton mielestä luonnontieteellisen tutkimuksen taso Suomessa uhkaa rapautua heikkenevien perusvalmiuksien ja rahoituksen supistumisen seurauksena ja matemaattis-luonnontieteellisen osaaminen olisi nostettava takaisin huipputasolle.
Jäsenlehti

Liitto julkaisee kuusi kertaa vuodessa ilmestyvää Loimu-lehteä painettuna ja verkosssa. Lehti antaa tietoa ”jäsenkunnan yhteiskunnallisesta, ammatillisesta ja palkkauksellisesta tilanteesta, työmarkkina-asioista, uramahdollisuuksista, koulutuksesta, jäseneduista ja liiton toiminnasta”. Painettu lehti sisältyy liiton jäsenyyteen ja on muidenkin kuin jäsenten tilattavissa sekä Suomeen että ulkomaille. .
Aiheesta muualla

Loimun verkkosivut
Aki Rissanen

Aki Rissanen (s. 29. helmikuuta 1980 Kuopio) on suomalainen jazzpianisti, -säveltäjä, yhtyeenjohtaja ja musiikkipedagogi.
Rissanen opiskeli 12 vuotta klassista pianonsoittoa ennen kuin siirtyi opiskelemaan jazzia. Hän kuvaa omaa musiikkiaan klassisen musiikin sävyttämäksi ja mainitsee jazzpianisteista esikuvakseen Bill Evansin ja säveltäjistä Wayne Shorterin.
Rissanen on opiskellut Kuopion ja Pariisin konservatorioissa sekä Sibelius-Akatemian jazzosastolla, josta valmistui musiikin maisteriksi 2009. Rissasen piano-opettajia ovat olleet muiden muassa Jarmo Savolainen, Jukkis Uotila, Kirmo Lintinen, John Taylor, Jim Beard, Anders Jormin, Hervé Sellin, Markku Hyvärinen, Jouni Kuronen, Seppo Kantonen, Pessi Levanto ja Mikael Jakobsson. Rissanen on asunut pitempään Suomen lisäksi Pariisissa.
Rissanen on julkaissut omalla nimellään yhdeksän levyä ja levyttänyt muun muassa Dave Liebmanin, Rick Margitzan, Tim Hagansin, Magnus Broon, Jim Beardin, Verneri Pohjolan, Juhani Aaltosen ja Pepa Päivisen kanssa.
Suomalaisten yhtyeiden ja oman Aki Rissanen Trion (yhdessä Antti Lötjösen ja Teppo Mäkysen kanssa) ohella Rissanen on mukana useissa kansainvälisissä kokoonpanoissa: duona belgialaisen saksofonisti Robin Verheyenin sekä ruotsalaisen Emil Strandbergin kanssa, ”Frozen Gainsbourg” -kokoonpanossa (yhdessä Mikko Innasen, ruotsalaisen Emil Strandbergin, norjalaisen Per Zanussin ja tanskalaisen Stefan Pasborgin kanssa) sekä Röd/Blå -kvintetissä (yhdessä Pekka Tuppuraisen, ruotsalaisen Magnus Broon, Mikko Innasen ja Joonas Riipan kanssa).
Rissanen voitti trioineen Emma-palkinnon parhaasta jazzlevystä vuonna 2016 (Amorandom) ja sai vuoden 2017 jazz-Emmaehdokkuuden (Another North).
Rissanen voitti Suomen finaalin The Young Nordic Jazz Comets -kilpailussa vuonna 2003 ja 2005. Hän sai toisen palkinnon soolopianokilpailussa vuoden 2004 Montreux’n jazzfestivaaleilla. Pariisin La Defense Festival palkitsi hänet parhaana solistina ja parhaasta ohjelmistosta 2006. Valtion säveltaidetoimikunta myönsi Rissaselle yksivuotisen taiteilija-apurahan vuosina 2009 ja 2012 sekä kolmivuotisen vuonna 2015.
Rissanen on säveltänyt musiikkia Kansallisteatterin Mr. Vertigo -näytelmään (ohjaus Kristian Smeds) sekä Tuula Leinosen ja Antti Peränteen animaatioelokuvaan Amorandom.
Levytyksiä

Amorandom (yhdessä Antti Lötjösen ja Teppo Mäkysen kanssa, Edition Records, Iso-Britannia 2016)
Another North (yhdessä Antti Lötjösen ja Teppo Mäkysen kanssa, Edition Records, Iso-Britannia 2017)
Art In Motion (yhdessä Antti Lötjösen ja Teppo Mäkysen kanssa, Edition Records, Iso-Britannia 2019)
Trio Live  (yhdessä Antti Lötjösen ja Teppo Mäkysen kanssa, Edition Records, Iso-Britannia 2022)
La Lumière noire (soolopiano, Ilma Records / Aeon, Ranska 2007)
Divided Horizon (soolopiano, Edition records, Iso-Britannia 2021)
Beautiful Anxiety (KSJAZZ, USA 2009)
Semplice (Alba 2009, Suomi yhdessä Robin Verheyenin kanssa)
Aleatoric (Eclipse Music 2013, Suomi yhdessä Robin Verheyenin ja Markku Ounaskarin kanssa)
Aki Rissanen / / Jussi Lehtonen Quartet with Dave Liebman (Ozella Music, Saksa 2015)
Sturm (soolopiano, Ilma Records, Ruotsi 2015)
Songs For Solstice (Eclipse Music 2017, Suomi yhdessä Robin Verheyenin ja Markku Ounaskarin kanssa)
Verneri Pohjola: Aurora (ACT, Saksa 2010)
Verneri Pohjola: Ancient History (ACT, Saksa 2012)
Verneri Pohjola: ”Bullhorn” (Edition Records, Iso-Britannia 2015)
Aiheesta muualla

Aki Rissasen verkkosivusto
Aki Rissanen Fono.fi-äänitetietokannassa
2-etyyliheksanoli

| 2-etyyliheksanoli |
| --- | --- |


Tunnisteet
CAS-numero:  104-76-7
PubChem CID:  7720
Ominaisuudet
Molekyylikaava:  C8H18O
Moolimassa:  130,228 g/mol
Ulkomuoto:  väritön neste
Sulamispiste:  −76 °C
Kiehumispiste:  184–185 °C
Tiheys:  0,83 g/cm3
Liukoisuus veteen:  huonosti veteen
  
2-etyyliheksanoli on rasvaliukoinen orgaaninen yhdiste (alkoholi), joka on huoneenlämmössä (20 °C) olomuodoltaan väritön neste, jolla on tunnusomainen makeahko, imelä haju,  mikäli yhdisteen hajukynnys ylittyy. Sen kemiallinen kaava on C8H18O ja rakennekaava CH3(CH2)3CH(CH2CH3)CH2OH. Aineesta käytetään myös nimiä 2-etyyli-1-heksanoli ja 2-etyyliheksyylialkoholi.
2-etyyliheksanolin moolimassa on 130,228 g/mol, sulamispiste −76 °C, kiehumispiste 184–185 °C, tiheys 0,83 g/cm3, liukoisuus veteen 20 °C lämpötilassa huono eli 1,0 g / 1 000 ml, leimahduspiste 73 °C, itsesyttymislämpötila 231 °C, taitekerroin 1,43–1,433 ja CAS-numero 104-76-7.
2-etyyliheksanoli on rakennusten sisäilmassa kosteus- ja mikrobivauriota ilmaiseva yhdiste. Eräät homeet, kuten Aspergillus versicolor ja sädesienet (streptomykeetit, aktinomykeetit) tuottavat 2-etyyliheksanolia. Ainetta voi syntyä myös emäksisissä olosuhteissa rakennekosteuden vaikutuksesta PVC-mattojen valmistuksen yhteydessä pehmittiminä käytettyjen ftalaattien hajoamistuotteena.
Ympäristö- ja terveysvaikutukset

2-etyyliheksanoli on erittäin helposti haihtuva yhdiste. Lyhytaikainen altistus aineelle ärsyttää silmiä, ihoa sekä hengitysteitä.
Valmistus ja käyttö

2-etyyliheksanolia valmistetaan prosessissa, joka lähtee propeenista. Propeenista valmistetaan hydroformylaatiolla butanaalia, joka emäksisen katalyytin vaikutuksesta reagoi aldolikondensaatiolla. Tässä reaktiossa muodostuva 2-etyyli-2-heksenaali vedytetään 2-etyyliheksanoliksi. Sekä hydroformylaatio- että vedytyskatalyytteinä käytetään koboltti- tai rodiumyhdisteitä.2-etyyliheksanolia käytetään liuottimena ja erityisesti valmistettaessa muovin pehmentiminä käytettäviä ftalaattiestereitä. Tällaisia ovat muun muassa di(2-etyyliheksyyli)ftalaatti, di(2-etyyliheksyyli)adipaatti ja di(2-etyyliheksyyli)tereftalaatti.
Aiheesta muualla

Wikimedia Commonsissa on kuvia tai muita tiedostoja aiheesta .
2-etyyliheksanolin kansainvälinen kemikaalikortti
Ositum.fi: 2-etyyliheksanoli (Arkistoitu – Internet Archive)
PubChem: 2-ethylhexanol (englanniksi)
Kyoto Encyclopedia of Genes and Genomes (KEGG): 2-Ethyl-1-hexanol (englanniksi)
ChemBlink: 2-Ethylhexanol (englanniksi)
Aa en Hunze

| Aa en Hunze |
| --- | --- |

 Lippu:  Vaakuna
 fiAa en Hunze 
 53°00′N, 6°45′E 
Valtio:   Alankomaat
Provinssi:  Drenthe
Kunnan pääpaikka:  Gieten
Maantiede
Kokonaispinta-ala:  278,88 km² 
Väestö
Väkiluku 2021:  25 399 
Väestötiheys:  91 as./km²
 http://www.aaenhunze.nl/ 
Aa en Hunze ( kuuntele ääntämys (ohje)) on kunta Alankomaissa Drenthen provinssissa. Kunnan kokonaispinta-ala on 278,86 km². Kunnassa on 25 298 asukasta (30.04.2013), joten asukastiheys on 91 as./km².
Kunta muodostettiin vuonna 1998 yhdistämällä aiemmat Rolden, Gasselten, Gietenin ja Anloon kunnat. Aa en Hunzen kunnantalo sijaitsee Gietenissä.
Kartta Aa en Hunzen kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Aiheesta muualla

Kuvia tai muita tiedostoja aiheesta Aa en Hunze Wikimedia Commonsissa
Kunnan viralliset sivut (hollanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Aa en Hunze
Käännös suomeksi
Abbar el Hamada

| Abbar el Hamada Aziza Brahim |
| --- | --- | --- |

Studioalbumin tiedot
 Äänitetty : Sol De Sants Studio, Barcelona
 Julkaistu: 4. maaliskuuta 2016
 Tuottaja(t): Chris Eckman
 Tyylilaji: maailmanmusiikki
 Kesto: 38.23
 Levymerkki: Glitterbeat (GBLP 031)
Aziza Brahimin muut julkaisut
| Soutak 2014 | Abbar el Hamada 2016 | Sahari 2019 |
Abbar el Hamada on algerialaisen laulaja-näyttelijä Aziza Brahimin albumi, joka julkaistiin vuonna 2016.
Kappaleet

Kaikki kappaleet Aziza Brahim.
Buscando la Paz – 3.08
Calles de Dajla – 2.50
El Canto de la Arena – 4.48
El Wad – 3.14
La Cordillera Negra – 3.55
Abbar el Hamada – 3.36
Baraka – 3.51
Mani – 5.25
Intifada – 2.55
Los Muros – 4.41
Kokoonpano

Aziza Brahim – laulu, tabal, taustalaulu, esgarit
Badra Abdallahi – taustalaulu
Guillen Aguilar – basso, espanjalainen kitara, mandola ja sähköiktara (kappaleissa: 1 - 3)
Kalilou Sangare – sähkö- ja akustinen kitara
Ignasi Cussó – espanjalainen- ja sähkökitara
Aleix Tobias – rummut, lyömäsoittimet
Sengane Ngom – sabar, tama, djembe
Samba Touré – sähkökitara (kappale: 8)
Xavi Lozano – huilu (kappale: 3)
Chris Eckman – urut (kappale: 4)
1706

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
Tapahtumia

24. syyskuuta – Altranstädtin rauha Ruotsin Kaarle XII:n ja Puolan-Saksin August II Väkevän välillä
Espanjan perimyssota ja Suuri Pohjan sota riehuivat Euroopassa.
Englannin Kuningatar Anna julisti 17. helmikuuta Gibraltarin vapaasatamaksi, ja se siirtyi Utrechtin rauhassa 1713 virallisesti Englannin omistukseen.
Afganistanin väestön jakautuminen šaahin johtamiin sunnalaisiin ja šiialaiseen paštuväestöön johti siihen, että alueelle muodostui kaksi toisilleen vihamielistä valtiota.
Tulivuori Teide purkautui.
Syntyneitä

17. tammikuuta – Benjamin Franklin, yhdysvaltalainen kirjailija, fyysikko, keksijä ja diplomaatti (k. 1790)
28. tammikuuta – John Baskerville, brittiläinen liikemies, keksijä, kirjanpainaja ja kalligrafi (k. 1775)
1. helmikuuta – Abraham Achrenius, suomalainen herännäispappi, pietistijohtaja ja virsirunoilija (k. 1769)
12. maaliskuuta – Johan Pasch, ruotsalainen taide- ja koristemaalari (k. 1769)
24. huhtikuuta – Giovanni Battista Martini, italialainen säveltäjä, musiikkiteoreetikko, -historioitsija ja -kirjailija (k. 1784)
22. toukokuuta – Samuel Troilius, Uppsalan arkkipiispa (k. 1764)
10. kesäkuuta – John Dollond, englantilainen optiikan tutkija (k. 1761)
15. kesäkuuta – Johann Joachim Kändler, saksalainen kuvanveistäjä (k. 1775)
8. elokuuta – Johan Augustin Mannerheim, ruotsalainen vapaaherra ja tykistön eversti (k. 1778)
23. syyskuuta – Johan Jacob Kijk, suomalainen kauppias, teollisuusmies, ruukinpatruuna ja vuorineuvos (k. 1777)
1. lokakuuta – Erik Brunnius, suomalainen kirkkoherra, valtiopäivämies ja luonnontutkija (k. 1783)
18. lokakuuta – Baldassare Galuppi, italalainen säveltäjä (k. 1785)
1. marraskuuta – Isak Ross, suomalainen pyhien kielten ja teologian professori, Turun akatemian rehtori (k. 1783)
17. joulukuuta – Émilie du Châtelet, ranskalainen matemaatikko, fyysikko ja kirjailija (k. 1749)
Johan Backman, suomalainen taidemaalari (k. 1768)
Gabriel Hagert, suomalainen hattupoliitikko, valtiopäivämies ja Porvoon pormestari (k. 1774)
Kuolleita

11. helmikuuta – Maria Theresa van Thielen, flaamilainen taidemaalari (s. 1640)
27. helmikuuta – John Evelyn, brittiläinen kirjailija ja bibliofiili (s. 1620)
3. maaliskuuta – Johann Pachelbel, saksalainen säveltäjä ja urkuri (s. 1653)
5. huhtikuuta – Nicolaus Bergius, ruotsalainen teologi ja luterilaisen kirkon superintendentti (s. 1658)
28. toukokuuta – Henrik Florinus nuorempi, suomalainen kirkkoherra ja murhaaja (s. 1668)
9. heinäkuuta – Pierre Le Moyne d’Iberville, kanadanranskalainen upseeri ja tutkimusmatkailija, Louisianan siirtokunnan perustaja (s. 1661)
12. syyskuuta – Eugenio Casparini, saksalainen urkujenrakentaja (s. 1623)
20. syyskuuta – Pierre Verdier, ranskalainen viulisti, säveltäjä ja tanssimestari (s. 1627)
27. lokakuuta – Arsenije III Crnojević, serbialainen arkkipiispa, poliittinen ja hengellinen johtaja, serbien patriarkka (s. 1633)
5. marraskuuta – Camille Le Tellier de Louvois, ranskalainen pappi ja Ranskan akatemian jäsen (s. 1675)
9. joulukuuta – Pietari II, Portugalin kuningas (s. 1648)
15. joulukuuta – Didrik Wrangel af Adinal, ruotsalainen maaherra (s. 1637)
28. joulukuuta – Pierre Bayle, ranskalainen skeptikkofilosofi ja kirjailija (s. 1647)
Johan Apolloff, inkeriläissyntyinen sotapäällikkö, Nevanlinnan komentaja (s. 1640)
Jean Testu de Mauroy, ranskalainen pappi, kirjailija ja Ranskan akatemian jäsen (s. 1626)
Abba P. Lerner

Abba Lerner
Abba Ptachya Lerner (28. lokakuuta 1903 – 27. lokakuuta 1982) oli yhdysvaltalainen keynesiläinen taloustieteilijä.
Lerner syntyi lokakuussa 1903 Bessarabiassa (sijaitsee nykyään Ukrainassa ja Moldovassa). Hän kasvoi juutalaisperheessä joka muutti Isoon-Britanniaan kun hän oli kolme vuotta vanha. Lerner varttui Lontoon East Endissä. Kuusitoista vuotta täytettyään hän työskenteli koneistajana, opettajana heprealaiskoulussa ja yrittäjänä. Hän aloitti opiskelut 1929 London School of Economicsissa, jossa hän opiskeli Friedrich Hayekin alaisuudessa. Puolen vuoden jaksolla Cambridgen yliopistossa 1934–1935 hän tutustui Keynesiin. Lerner avioitui Alice Sendakin kanssa 1930 ja he saivat kaksi lasta, Marionin and Lionelin 1932.
Vuonna 1937 Lerner muutti Yhdysvaltoihin, missä hän ystävystyi älyllisten vastustajiensa Milton Friedmanin ja Barry Goldwaterin kanssa.
Saavutukset

Lernerin symmetriateorian mukaan tuontitulleilla voi olla sama vaikutus kuin vientitulleilla.
Lernerin indeksi mittaa monopolivoimaa kysynnän hintajouston negatiivisena käänteislukuna.
Lerner paransi Alfred Marshallin kaavaa, mikä tunnetaan Marshall-Lernerin periaatteena.
Lerner kehitti markkinasosialismin mallia, joka poikkesi puhtaasta suunnitelmataloudesta. Se tuli tunnetuksi talouspolitiikan kolmantena tienä. 1960-luvulla Lerner alkoi ottaa etäisyyttä uransa alkuvaiheen näkemyksiin sosialismista.
Lerner paransi Wilhelm Launhardtin laskelmia ulkomaankaupan vaihtosuhdeen vaikutuksista.
Lerner oli mukana kehittämässä Lange-Lerner-Taylorin teoreemaa.
Perustuen kokonaiskysynnän käsitteeseen ja chartalismiin Lerner kehitti funktionaalisen finanssin teorian jonka mukaan valtion tulisi verottaa ja kuluttaa vain ja ainoastaan täyttääkseen taloudenhoidolliset tavoitteet, kuten talouskasvun, täystyöllisyyden ja alhaisen inflaation.
Lerner kehitti NAIRUn käsitteen ennen Friedmania and Phelpsiä (1951). Hän kutsui sitä "alhaiseksi täystyöllisyydeksi" ja asetti sen vastakkain "korkean täystyöllisyyden" kanssa, joka oli maksimaalinen työllisyys joka oli saavutettavissa sovellettaessa funktionaalista finanssia.
Aiheesta muualla

http://www.economyprofessor.com/theorists/abbalerner.php
http://cepa.newschool.edu/het/profiles/lerner.htm (Arkistoitu – Internet Archive)
http://www.econlib.org/library/Enc/bios/Lerner.html
http://www.levy.org/pubs/wp272.pdf
http://books.nap.edu/openbook.php?record_id=4547&page=208
Airwolf

| Airwolf |
| --- | --- |

Tyyli:  Toiminta
Kestoaika:  45-48 min
Kehittäjä(t):  Donald P. Bellisario
Alkuperämaa:  Yhdysvallat
Alkuperäiskieli:  englanti
Verkko:  CBS (1984–1986) USA Network (1987)
Aiheesta muualla
IMDb
Airwolf on yhdysvaltalainen televisiosarja, jota esitettiin 1980-luvulla. Sarjassa Vietnamin sodan veteraani Stringfellow Hawke auttaa vanhaa kaveriaan Dominic Sanitinia parantamaan kaikkien aikojen kehittyneintä taisteluhelikopteria Airwolfia. Tilaisuus käyttää helikopteria kadonneen veljensä etsimiseen estää häntä palauttamaan helikopteria salaperäiselle orgranisaatiolle. Vastineeksi hän käyttää helikopteria kansallisiin tehtäviin.
Aku Ankan parhaat

Aku Ankan parhaat oli vuosina 1974–1994 ilmestynyt sarjakuva-albumisarja. Sitä ilmestyi yhteensä 48 osaa. Sarja sisälsi lähinnä Carl Barksin laatimia 10-sivuisia Aku Ankka -sarjakuvia, joskin muutamassa osassa ei ollut lainkaan Barksia. Sarjasta on otettu myös uusintapainoksia, joissa albumeiden nimissä on lisänä ”Carl Barks kirjasto” -teksti.
Aisam-ul-Haq Qureshi

| Aisam-ul-Haq Qureshi |
| --- | --- |

Henkilötiedot
Syntynyt: 17. maaliskuuta 1980 (ikä 44)
Kansalaisuus:   Pakistan
Tennispelaaja
Pituus:  183 cm
Paino:  78 kg
Kätisyys:  oikea
Ammattilaisena:  1998–
Palkintorahat:  3 730 662 USD
Kaksinpeli
Paras sijoitus:  125. (10.12.2007)
Turnausvoittoja:  0
Voitot/tappiot:  35–30
Grand Slam -turnauksissa
Wimbledon:  2. kierros (2007)
Yhdysvaltain avoimet:  1. kierros (2008)
Nelinpeli
Paras sijoitus:  8. (6.6.2011)
Turnausvoittoja:  7
Voitot/tappiot:  394–357
Grand Slam -turnauksissa
Australian avoimet:  3. kierros (2011, 2012)
Ranskan avoimet:  välierä (2012)
Wimbledon:  puolivälierä (2010)
Yhdysvaltain avoimet:  loppuottelu (2010)
Aiheesta muualla
www.aisam-qureshi.com
ITF
ATP
Aisam-ul-Haq Qureshi (s. 17. maaliskuuta 1980 Lahore) on pakistanilainen tennispelaaja. Parhaimmillaan hän on sijoittunut ATP-maailmanlistalla kaksinpelissä sijalle 125 joulukuussa 2007 ja nelinpelissä sijalle kahdeksan kesäkuussa 2011. Nelinpelissä hän on voittanut seitsemän ATP-turnausta. Grand Slam -turnauksissa hän on selviytynyt kerran kaksinpelin toiselle kierrokselle, kolme kertaa nelinpelin kolmannelle kierrokselle, kaksi kertaa puolivälieriin, kerran välieriin ja kerran loppuotteluun. Davis Cupissa hän on edustanut Pakistania 29 maaottelussa vuosina 1998–2011.
Wimbledoniin 2007 karsintojen kautta päässyt Qureshi voitti avauskierroksella Lee Childsin, mutta hävisi toisella kierroksella Marat Safinille. Hän pääsi karsintojen kautta myös Yhdysvaltain avoimiin 2008, mutta hävisi ensimmäisellä kierroksella Carlos Moyàlle. Helmikuussa 2010 hän voitti Johannesburgin ja kesäkuussa 2011 Gerry Weber Openin ATP-nelinpeliturnaukset yhdessä Rohan Bopannan kanssa. Syys-lokakuussa 2011 hän voitti Thailand Openin Oliver Marachin kanssa ja Stockholm Openin Bopannan kanssa. Marraskuussa hän voitti Paris Mastersin Bopannan kanssa.
Ais

Ais-heimon asuma-alue 1600-luvulla.
Ais tai ays oli pieni intiaaniheimo, joka asutti Etelä-Floridan itärannikkoa. Heidän alkuperästään ja kielestään tiedetään hyvin vähän. Vuonna 1650 heitä oli noin 1 000 henkeä. Heimo kuoli sukupuuttoon 1720-luvulla. Heimo ei viljellyt maata, vaan söi enimmäkseen kalaa.
Havaintoja heimon ulkonäöstä, ruokavaliosta ja elintavoista 1600-luvun lopussa on saatu muun muassa Jonathan Dickinsonin kirjasta Journal. Haaksirikon kärsinyt Dickinson vietti useita viikkoja heimon keskuudessa vuonna 1696. Heimolla oli tuohon aikaan yhteyksiä eurooppalaisiin, ja jotkut heistä osasivat hieman espanjaa. Haaksirikkoutuneista laivoista he olivat saaneet paljon eurooppalaisia esineitä.
Aabenraa

| Aabenraa |
| --- | --- |
 Sankt Nicolain kirkko Aabenraassa.
 vaakuna
 Aabenraa
 Koordinaatit: 55°2′40″N, 9°24′52″E 
Valtio:   Tanska
Alue:  Etelä-Tanskan alue
Kunta:  Aabenraan kunta
Väkiluku:  15 744
 Ajankohdan 1.1.2012 mukainen väkilukutieto koskee taajamaa (tansk. by), ja sen lähteenä on Danmarks Statistik. 
Infobox OKVirheellinen NIMI-arvo: 
Aabenraa (tanskaksi myös muodossa Åbenrå, saks. Apenrade) on Tanskassa Etelä-Tanskan alueella sijaitsevan Aabenraan kunnan keskustaajama. Vuoden 2012 alussa taajamassa oli 15 744 asukasta.
Aabenraa on entinen kaupunki, mutta vuonna 1970 Tanskassa luovuttiin kaupunkikäsitteestä. Aabenraa sijaitsee Tanskan Slesvigissä Vähän-Beltin rannalla.
Aabenraa on Tanskan saksalaisvähemmistön tärkein keskus, ja ensimmäisen maailmansodan jälkeen Slesvigin kansanäänestyksessä vuonna 1920 enemmistö kaupungin asukkaista äänesti Saksaan kuulumisen puolesta, mutta se liitettiin silti Tanskaan muun Pohjois-Slesvigin mukana.
Aiheesta muualla

Wikimedia Commonsissa on kuvia tai muita tiedostoja aiheesta .
Aabenraan kunnan kotisivut (tanskaksi)